ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงานพ.ศ. ๒๕๕๑ เพื่อให้การดำเนินงานด้านการบริหารงานบุคคลของสำนักงานคณะกรรมการกำกับกิจการพลังงานเป็นไปอย่างรัดกุมและมีประสิทธิภาพอาศัยอำนาจตามความในมาตรา๓๓ (๒) และ (๓) แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงาน จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงาน พ.ศ. ๒๕๕๑ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คณะกรรมการ หมายความว่าคณะกรรมการกำกับกิจการพลังงานประธานกรรมการ หมายความว่าประธานกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานพนักงาน หมายความว่า พนักงานของสำนักงานลูกจ้าง หมายความว่า ลูกจ้างของสำนักงานการทำงานล่วงเวลา หมายความว่าการทำงานเกินเวลาทำงานปกติที่สำนักงานกำหนดไว้ในวันทำงานปกติหรือในวันหยุดการทำงานในวันหยุด หมายความว่าการทำงานในเวลาทำงานปกติในวันที่สำนักงานกำหนดให้เป็นวันหยุด ได้แก่วันหยุดประจำสัปดาห์ และวันหยุดตามประเพณีปีงบประมาณ หมายความว่า ระยะเวลาตั้งแต่วันที่ ๑ตุลาคมของปีหนึ่งถึงวันที่ ๓๐ กันยายน ของปีถัดไป และให้ใช้ปี พ.ศ. ที่ถัดไปนั้นเป็นชื่อสำหรับปีงบประมาณนั้นข้อ๔ในกรณีที่ระเบียบนี้มิได้กำหนดเกี่ยวกับการบริหารงานบุคคลในเรื่องใดไว้หรือในกรณีที่มีปัญหาในการปฏิบัติตามระเบียบนี้ให้เลขาธิการเสนอคณะกรรมการเพื่อพิจารณาและมีมติวินิจฉัยชี้ขาดข้อ๕ ให้ประธานกรรมการเป็นผู้รักษาการตามระเบียบนี้หมวด ๑การกำกับดูแลและการบังคับบัญชา ข้อ๖ให้เลขาธิการเป็นผู้บังคับบัญชาของผู้ปฏิบัติงานทุกตำแหน่งของสำนักงานข้อ๗เลขาธิการมีหน้าที่รับผิดชอบการปฏิบัติงานของสำนักงานให้เป็นไปตามกฎหมายระเบียบ ประกาศ ข้อบังคับ คำสั่ง และมติของคณะกรรมการและให้มีอำนาจโดยความเห็นชอบของคณะกรรมการ ดังต่อไปนี้(๑) ออกประกาศ ข้อบังคับและคำสั่งเกี่ยวกับการปฏิบัติงานของผู้ปฏิบัติงานและสำนักงาน(๒) แต่งตั้งบุคคลหรือคณะบุคคลเพื่อให้คำปรึกษาหรือปฏิบัติการใด ๆตามที่เลขาธิการมอบหมายหมวด ๒ประเภทและตำแหน่งของพนักงาน ข้อ๘เพื่อให้การดำเนินกิจการของสำนักงาน เป็นไปอย่างมีประสิทธิภาพและบรรลุผลตามวัตถุประสงค์ที่วางไว้สำนักงานจึงแบ่งผู้ปฏิบัติงานของสำนักงานออกเป็น ๒ ประเภท คือ(๑) พนักงาน ได้แก่บุคคลที่สำนักงานบรรจุและแต่งตั้งให้ปฏิบัติงานเป็นการประจำ ภายหลังจากพ้นระยะเวลาการทดลองปฏิบัติงาน(๒) ลูกจ้าง ได้แก่บุคคลที่สำนักงานตกลงจ้างให้ปฏิบัติงานโดยมีการกำหนดระยะเวลาจ้างไว้ในสัญญาจ้างโดยมีสิทธิและหน้าที่ตามที่กำหนดไว้ในสัญญาจ้างข้อ๙[๒] ตำแหน่งงานของพนักงานแบ่งออกเป็น ๓กลุ่มงาน ดังนี้ก.กลุ่มงานบริหาร ประกอบด้วย(๑)ผู้บริหารระดับสูง ได้แก่ รองเลขาธิการ ผู้ช่วยเลขาธิการ และให้หมายความรวมถึงตำแหน่งอื่นที่เทียบเท่าผู้บริหารระดับสูงตามที่คณะกรรมการกำหนด(๒)ผู้บริหารระดับอาวุโส ได้แก่ ผู้อำนวยการฝ่าย และให้หมายความรวมถึงตำแหน่งอื่นที่เทียบเท่าผู้บริหารระดับอาวุโสตามที่คณะกรรมการกำหนด(๓)ผู้บริหารระดับกลาง ได้แก่ ผู้อำนวยการเขต ผู้อำนวยการส่วน และให้หมายความรวมถึงตำแหน่งอื่นที่เทียบเท่าผู้บริหารระดับกลางตามที่คณะกรรมการกำหนดข.กลุ่มงานวิชาการ ประกอบด้วย(๑)ระดับทรงคุณวุฒิ ได้แก่ ผู้ทรงคุณวุฒิพิเศษ ผู้ทรงคุณวุฒิหรือตำแหน่งอื่นที่เทียบเท่าตามที่คณะกรรมการกำหนด(๒)ระดับเชี่ยวชาญ ได้แก่ ผู้เชี่ยวชาญพิเศษหรือตำแหน่งอื่นที่เทียบเท่าตามที่คณะกรรมการกำหนด(๓)ระดับชำนาญการ ได้แก่ ผู้ชำนาญการพิเศษหรือตำแหน่งอื่นที่เทียบเท่าตามที่คณะกรรมการกำหนดค.กลุ่มงานปฏิบัติการ ประกอบด้วย(๑)เจ้าหน้าที่วิชาการ หรือตำแหน่งอื่นที่เทียบเท่าตามที่คณะกรรมการกำหนด(๒)เจ้าหน้าที่ทั่วไป และเจ้าหน้าที่เทคนิคหรือตำแหน่งอื่นที่เทียบเท่าตามที่คณะกรรมการกำหนดตำแหน่งงานของลูกจ้างประกอบด้วย พนักงานช่วยอำนวยการ และพนักงานบริการ หรือตำแหน่งอื่นที่เทียบเท่าตามที่คณะกรรมการกำหนดข้อ๑๐สำนักงานจะมีผู้ปฏิบัติงานในประเภทใด ตำแหน่งใด อยู่ในส่วนงานใดจำนวนเท่าใด ให้อยู่ภายใต้กรอบอัตรากำลังที่คณะกรรมการกำหนด ทั้งนี้ โดยคำนึงถึงความจำเป็น ลักษณะ หน้าที่ความรับผิดชอบ ปริมาณ และคุณภาพของงานข้อ๑๑ให้เลขาธิการโดยความเห็นชอบของคณะกรรมการจัดทำมาตรฐานกำหนดตำแหน่งพนักงานของสำนักงานไว้เป็นบรรทัดฐานทุกตำแหน่งโดยให้แสดงประเภทตำแหน่ง ชื่อของสายงาน ชื่อของตำแหน่ง หน้าที่ ความรับผิดชอบลักษณะงานที่ต้องปฏิบัติ คุณสมบัติเฉพาะสำหรับตำแหน่งที่ผู้ดำรงตำแหน่งต้องมีและระดับตำแหน่งหมวด ๓การบรรจุ แต่งตั้งย้ายและเลื่อนตำแหน่ง ข้อ๑๒ การบรรจุ แต่งตั้ง ย้าย หรือเลื่อนตำแหน่ง ของพนักงานให้เป็นอำนาจของเลขาธิการเว้นแต่พนักงานในระดับผู้บริหารระดับสูง และผู้บริหารอาวุโสต้องได้รับความเห็นชอบจากคณะกรรมการข้อ๑๓การบรรจุบุคคลให้เป็นพนักงานเพื่อแต่งตั้งให้ดำรงตำแหน่งใดให้บรรจุและแต่งตั้งจากผู้ผ่านการคัดเลือกได้ในตำแหน่งนั้น โดยคำนึงถึงคุณวุฒิประสบการณ์ และความรู้ความสามารถเป็นเกณฑ์หลักเกณฑ์และวิธีการดำเนินงานเกี่ยวกับการคัดเลือกตามวรรคหนึ่งให้เป็นไปตามที่เลขาธิการกำหนดโดยความเห็นชอบของคณะกรรมการข้อ๑๔การบรรจุและแต่งตั้งพนักงานให้ดำเนินการเมื่อมีตำแหน่งว่างหรือมีการเพิ่มกรอบอัตรากำลังข้อ๑๕บุคคลที่จะได้รับการบรรจุและแต่งตั้งเป็นพนักงานต้องมีคุณสมบัติทั่วไปและไม่มีลักษณะต้องห้ามดังต่อไปนี้(๑) มีสัญชาติไทย(๒) มีอายุไม่ต่ำกว่าสิบแปดปี และไม่เกินหกสิบปีบริบูรณ์(๓) สามารถทำงานให้กับสำนักงานได้เต็มเวลาตามวันเวลาทำงานที่สำนักงานกำหนด(๔) มีคุณวุฒิและความรู้ความสามารถตรงตามที่สำนักงานต้องการ(๕) ไม่เป็นบุคคลวิกลจริตหรือจิตฟั่นเฟือนไม่สมประกอบ(๖) ไม่ติดยาเสพติดให้โทษ(๗) ไม่เป็นบุคคลล้มละลาย(๘) ไม่เคยเป็นบุคคลล้มละลายทุจริต(๙) ไม่เป็นคนไร้ความสามารถหรือคนเสมือนไร้ความสามารถ(๑๐) ไม่เป็นบุคคลที่ต้องคำพิพากษาให้จำคุกและถูกคุมขังอยู่โดยหมายของศาล(๑๑) ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีนับตั้งแต่วันที่ได้รับการคัดเลือกเว้นแต่ในความผิดอันได้กระทำโดยประมาทหรือความผิดลหุโทษ(๑๒) ไม่เคยถูกไล่ออก ปลดออก หรือให้ออกจากราชการ หน่วยงานของรัฐหรือหน่วยงานของเอกชน เพราะทุจริตต่อหน้าที่ หรือประพฤติชั่วอย่างร้ายแรง หรือถือว่ากระทำการทุจริตและประพฤติมิชอบในวงราชการข้อ๑๖บุคคลผู้ได้รับการบรรจุและแต่งตั้งให้เป็นพนักงานในตำแหน่งใดให้ทดลองปฏิบัติงานเป็นระยะเวลาไม่ต่ำกว่าเก้าสิบวันและสูงสุดไม่เกินหนึ่งร้อยแปดสิบวันเว้นแต่เลขาธิการโดยความเห็นชอบของคณะกรรมการจะได้อนุมัติเป็นกรณีพิเศษให้ไม่ต้องทดลองปฏิบัติงานหรือให้ทดลองงานเกินกว่า หนึ่งร้อยแปดสิบวันเมื่อครบกำหนดเวลาทดลองปฏิบัติงานให้ผู้บังคับบัญชาจัดทำรายงานผลการทดลองปฏิบัติงานของพนักงานผู้นั้นพร้อมความเห็นเสนอตามลำดับจนถึงเลขาธิการ เพื่อสั่งแต่งตั้งให้ดำรงตำแหน่งประจำต่อไปเว้นแต่พนักงานในระดับผู้บริหารระดับสูง และผู้บริหารอาวุโสต้องได้รับความเห็นชอบจากคณะกรรมการทั้งนี้ตามหลักเกณฑ์และวิธีการที่เลขาธิการกำหนดโดยความเห็นชอบของคณะกรรมการผู้ซึ่งถูกสั่งให้ออกจากงานเพราะไม่ผ่านการทดลองปฏิบัติงานให้ถือว่าไม่เคยเป็นพนักงานของสำนักงาน แต่ทั้งนี้ไม่กระทบกระเทือนถึงการปฏิบัติหน้าที่ หรือการรับเงินเดือนหรือผลประโยชน์อื่นใดที่ได้รับในระหว่างผู้นั้นทดลองปฏิบัติงานข้อ๑๗ การบรรจุและแต่งตั้งพนักงานให้จัดทำเป็นสัญญาโดยกำหนดเงื่อนไขการปฏิบัติงานตามแบบสัญญาที่เลขาธิการกำหนดโดยความเห็นชอบของคณะกรรมการกรณีที่มีความจำเป็นคณะกรรมการอาจกำหนดให้พนักงานที่ได้รับการบรรจุหรือแต่งตั้งในตำแหน่งที่กำหนดจัดทำสัญญาการรักษาความลับของสำนักงานขึ้นเป็นการเฉพาะก็ได้ ทั้งนี้แบบสัญญารักษาความลับของสำนักงานให้เป็นไปตามหลักเกณฑ์ที่คณะกรรมการกำหนดข้อ๑๘บุคคลใดไม่ยินยอมไปปฏิบัติงานในตำแหน่งที่ได้รับการบรรจุ แต่งตั้งย้ายหรือเลื่อนตำแหน่งตามคำสั่งให้ถือว่าบุคคลนั้นไม่มีความประสงค์จะทำงานกับสำนักงานอีกต่อไปและสำนักงานมีสิทธิเลิกจ้างหรือสั่งให้ออกจากงานได้หมวด ๔วันทำงาน วันหยุดงานเวลาการทำงาน และการบันทึกเวลาทำงาน ข้อ๑๙ วันทำงานให้กำหนดสัปดาห์ละห้าวันมีกำหนดเวลาทำงานวันละแปดชั่วโมงโดยไม่นับรวมเวลาหยุดพักกลางวันหนึ่งชั่วโมงรวมสัปดาห์ละไม่เกินสี่สิบชั่วโมง ดังนี้(๑) วันทำงาน ได้แก่ วันจันทร์ถึงวันศุกร์ เว้นวันหยุดตามประเพณี(๒) เวลาทำงานปกติ เวลา ๐๘.๓๐ นาฬิกา ถึง ๑๒.๐๐ นาฬิกา และ เวลา ๑๓.๐๐นาฬิกา ถึง ๑๗.๓๐ นาฬิกา(๓) เวลาพัก เวลา ๑๒.๐๐ นาฬิกา ถึงเวลา ๑๓.๐๐ นาฬิกาเพื่อประโยชน์ในการปฏิบัติงานเลขาธิการโดยความเห็นชอบของคณะกรรมการอาจกำหนดให้พนักงานผู้ใดหรือพนักงานกลุ่มใดทำงานเป็นเวลาอื่นนอกเหนือไปจากที่กำหนดไว้ตามวรรคหนึ่งก็ได้ ทั้งนี้การกำหนดชั่วโมงการทำงานจะต้องไม่เกินสัปดาห์ละสี่สิบชั่วโมงข้อ๒๐ให้พนักงานในระดับตั้งแต่ระดับผู้บริหารอาวุโสลงมาต้องบันทึกเวลาทำงานอย่างซื่อตรงและสม่ำเสมอในการทำงานวันทำงานปกติ การทำงานล่วงเวลา และการทำงานในวันหยุดเว้นแต่ได้รับอนุญาตให้ไม่ต้องบันทึกเวลาทำงาน การให้ผู้อื่นบันทึกเวลาแทนตนเองหรือบันทึกเวลาไม่ตรงกับความเป็นจริงเป็นการทุจริตต่อหน้าที่และผิดวินัยอย่างร้ายแรง ทั้งนี้แบบบันทึกเวลาทำงานให้ใช้แบบที่เลขาธิการกำหนดข้อ๒๑ วันหยุดงานของพนักงาน แบ่งเป็น ๔ประเภท ดังนี้(๑) วันหยุดประจำสัปดาห์ ได้แก่ วันเสาร์และวันอาทิตย์(๒) วันหยุดตามประเพณีให้เป็นไปตามระเบียบของทางราชการและมติคณะรัฐมนตรีโดยอนุโลม ทั้งนี้ในกรณีที่วันหยุดตามประเพณีวันใดตรงกับวันหยุดประจำสัปดาห์ให้วันทำงานถัดไปเป็นวันหยุดทดแทนวันหยุดตามประเพณีนั้น(๓) วันหยุดพักผ่อนประจำปี(๔) วันหยุดงานเพราะเหตุเจ็บป่วยอันเนื่องมาจากการปฏิบัติงานให้กับสำนักงานหมวด ๕การลา ข้อ๒๒การลาหยุดงานของพนักงานให้เป็นไปตามกรณี ดังต่อไปนี้(๑) ลาป่วย(๒) ลากิจ(๓) ลาหยุดพักผ่อนประจำปี(๔) ลาคลอดบุตรและลาเพื่อเลี้ยงดูบุตร(๕) ลาเนื่องจากไปรับราชการทหารตามกฎหมายว่าด้วยการรับราชการทหาร(๖) ลาอุปสมบท หรือลาไปประกอบพิธีฮัจย์ ณ เมืองเมกกะ ประเทศซาอุดิอาระเบีย(๗) ลาเพื่อทำหมัน(๘) ลาเพื่อการฝึกอบรม(๙) ลาเพื่อจัดการศพข้อ๒๓[๓] ผู้มีอำนาจอนุญาตการลาหยุดงานของพนักงานให้เป็นไปตามกรณีดังต่อไปนี้(๑)เลขาธิการ เป็นผู้อนุญาตการลาของรองเลขาธิการ ผู้ช่วยเลขาธิการ(๒)รองเลขาธิการ และผู้ช่วยเลขาธิการ เป็นผู้อนุญาตการลาของผู้อำนวยการฝ่าย(๓)ผู้อำนวยการฝ่าย เป็นผู้อนุญาตการลาของพนักงานในฝ่าย(๔)ผู้อำนวยการเขต เป็นผู้อนุญาตการลาของพนักงานสำนักงานเขตกรณีนอกเหนือจากที่กำหนดไว้ข้างต้นให้อยู่ในดุลยพินิจของเลขาธิการข้อ๒๔ การลาป่วยพนักงานซึ่งประสงค์จะลาป่วยเพื่อรักษาตัวให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตก่อนหรือในวันที่ลาเว้นแต่ในกรณีจำเป็นจะเสนอหรือจัดส่งใบลาในวันแรกที่มาปฏิบัติงานก็ได้พนักงานมีสิทธิลาป่วยโดยได้รับเงินเดือนปีละไม่เกินสามสิบวันทำงานการลาป่วยติดต่อกันตั้งแต่สามวันขึ้นไปต้องมีใบรับรองแพทย์ซึ่งเป็นผู้ที่ได้ขึ้นทะเบียนและรับใบอนุญาตเป็นผู้ประกอบวิชาชีพเวชกรรมแนบไปกับใบลาด้วยการลาป่วยเนื่องจากการประสบอันตรายหรือเจ็บป่วยอันเนื่องจากการปฏิบัติงานให้กับสำนักงานสำนักงานจะอนุญาตให้พนักงานลาป่วยเพิ่มขึ้น โดยไม่รวมกับวันลาป่วยตามปกติและจะจ่ายเงินเดือนให้ตามความเหมาะสมข้อ๒๕ การลากิจส่วนตัวพนักงานซึ่งประสงค์จะลากิจส่วนตัวให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตและเมื่อได้รับอนุญาตแล้วจึงจะหยุดงานได้เว้นแต่มีเหตุจำเป็นไม่สามารถรอรับอนุญาตได้ทันจะเสนอหรือจัดส่งใบลาพร้อมด้วยระบุเหตุจำเป็นไว้แล้วหยุดงานไปก่อนก็ได้แต่จะต้องชี้แจงเหตุผลให้ผู้มีอำนาจอนุญาตให้ทราบโดยเร็วพนักงานขอลากิจส่วนตัวโดยได้รับเงินเดือนปีละไม่เกินสิบวันทำงานสำหรับจำนวนวันในการลาขึ้นอยู่กับดุลยพินิจของผู้บังคับบัญชาที่จะพิจารณาตามความเหมาะสมข้อ๒๖ การลาหยุดพักผ่อนประจำปีพนักงานซึ่งประสงค์จะหยุดพักผ่อนประจำปีให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตล่วงหน้าอย่างน้อยสามวัน และต้องได้รับอนุมัติก่อนจึงจะลาพักผ่อนประจำปีได้โดยจะต้องพิจารณาตามความจำเป็นของงานเพื่อไม่ให้เกิดความเสียหายแก่งานนั้นพนักงานมีสิทธิลาหยุดพักผ่อนประจำปีได้ตามระยะเวลาการปฏิบัติงานดังต่อไปนี้(๑) ระยะเวลาการปฏิบัติงานเกินกว่าหกเดือนมีสิทธิขอลาหยุดพักผ่อนประจำปีได้ปีละห้าวันทำงาน(๒) ระยะเวลาการปฏิบัติงานเกินกว่าหนึ่งปีมีสิทธิขอลาหยุดพักผ่อนประจำปีได้ปีละสิบวันทำงาน(๓) ระยะเวลาการปฏิบัติงานเกินกว่าห้าปี มีสิทธิขอลาหยุดพักผ่อนประจำปีได้ปีละสิบห้าวันทำงานผู้ได้รับอนุญาตให้ลาพักผ่อนซึ่งได้หยุดงานไปยังไม่ครบกำหนดหากต่อมาผู้มีอำนาจอนุญาตเห็นว่ามีความจำเป็นแก่กิจการของสำนักงานจะเรียกตัวมาปฏิบัติงานในช่วงที่ได้รับการอนุมัติให้ลาได้ในกรณีที่มีเหตุอันสมควรข้อ๒๗ การสะสมวันลาหยุดพักผ่อนประจำปีของสำนักงานให้เป็นไปตามกรณีดังต่อไปนี้(๑) พนักงานที่ปฏิบัติงานไม่ถึงหนึ่งปีไม่มีสิทธิในการนำจำนวนวันลาหยุดพักผ่อนประจำปีที่เหลืออยู่สมทบกับสิทธิในปีถัดไปได้หรือเลื่อนวันลาหยุดพักผ่อนไปในปีถัดไปได้(๒) พนักงานที่ปฏิบัติงานเกินกว่าหนึ่งปี มีสิทธิในการนำจำนวนวันลาหยุดพักผ่อนประจำปีที่เหลืออยู่สมทบกับสิทธิในปีถัดไปได้โดยรวมแล้วไม่เกินยี่สิบวัน ทั้งนี้ในกรณีพนักงานออกจากงานไม่ใช่เพราะเหตุที่พนักงานกระทำความผิดวินัยร้ายแรงจำนวนวันหยุดพักผ่อนประจำปีที่พนักงานนั้นไม่ได้ใช้สิทธิจะได้รับการคำนวณเป็นค่าจ้างข้อ๒๘ การลาคลอดบุตรพนักงานมีสิทธิลาคลอดบุตรโดยให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตก่อนหรือในวันที่ลา เว้นแต่ไม่สามารถจะลงชื่อในใบลาได้ จะให้ผู้อื่นลาแทนก็ได้แต่เมื่อสามารถลงชื่อได้แล้ว ให้เสนอหรือจัดส่งใบลาโดยเร็วและมีสิทธิลาคลอดบุตรได้ครรภ์หนึ่งไม่เกินเก้าสิบวันโดยได้รับเงินเดือน ทั้งนี้ให้นับรวมวันหยุดที่มีระหว่างวันลาด้วยพนักงานซึ่งประสงค์จะลาเพื่อเลี้ยงดูบุตรให้มีสิทธิลาต่อเนื่องจากการลาคลอดบุตรได้อีกไม่เกินเก้าสิบวันโดยไม่มีสิทธิ์ได้รับเงินเดือนในระหว่างที่ลา ทั้งนี้ให้นับรวมวันหยุดที่มีระหว่างวันลาด้วยข้อ๒๙พนักงานที่มีใบรับรองแพทย์แผนปัจจุบันชั้นหนึ่งพร้อมแจ้งเหตุผลมาแสดงกับสำนักงานว่าไม่อาจทำงานในหน้าที่เดิมก่อนหรือหลังคลอดได้ให้มีสิทธิขอเปลี่ยนงานในหน้าที่เป็นการชั่วคราวได้โดยความเห็นชอบของเลขาธิการหรือคณะกรรมการแล้วแต่กรณีข้อ๓๐ การลาเนื่องจากราชการทหารพนักงานซึ่งถูกเรียกตัวเข้ารับราชการทหารให้เสนอหรือจัดส่งใบลาพร้อมหลักฐานของทางราชการต่อผู้บังคับบัญชาตามลำดับจนถึงผู้มีอำนาจอนุญาตล่วงหน้าอย่างน้อยเจ็ดวันโดยได้รับเงินเดือนระหว่างที่ลาเมื่อพ้นการรับราชการทหารพนักงานจะต้องรีบกลับมารายงานตัวเพื่อเข้าทำงานต่อไปภายในเจ็ดวันมิฉะนั้นจะถือว่าขาดงานข้อ๓๑ การลาอุปสมบทหรือลาไปประกอบพิธีฮัจย์ พนักงานที่ยังไม่เคยลาอุปสมบทหรือลาไปประกอบพิธีฮัจย์ ณเมืองเมกกะ ประเทศซาอุดิอาระเบีย แล้วแต่กรณีถ้ามีระยะเวลาการปฏิบัติงานไม่น้อยกว่าสามปี อาจลาอุปสมบทหรือลาไปประกอบพิธีฮัจย์ให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตล่วงหน้าอย่างน้อยสามสิบวันและจะต้องได้รับอนุมัติก่อนจึงจะลาหยุดงานได้พนักงานมีสิทธิขอลาอุปสมบทหรือลาไปประกอบพิธีฮัจย์ ณ เมืองเมกกะ ประเทศซาอุดิอาระเบีย ได้หนึ่งครั้งเป็นเวลาไม่เกินเก้าสิบวัน โดยได้รับเงินเดือนระหว่างที่ลาพนักงานที่ได้รับอนุญาตให้ลาอุปสมบทหรือได้รับอนุญาตให้ลาไปประกอบพิธีฮัจย์แล้วจะต้องอุปสมบทหรือออกเดินทางไปประกอบพิธีฮัจย์ภายในสิบวัน นับแต่วันเริ่มลาและจะต้องกลับมารายงานตัวเข้าปฏิบัติงานภายในห้าวัน นับแต่วันที่ลาสิกขาบทหรือวันที่เดินทางกลับถึงประเทศไทยหลังจากการเดินทางไปประกอบพิธีฮัจย์ข้อ๓๒ การลาทำหมันพนักงานซึ่งประสงค์จะลาเพื่อทำหมันให้เสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตก่อนล่วงหน้าอย่างน้อยเจ็ดวันพนักงานมีสิทธิลาเพื่อทำหมันได้ตามระยะเวลาที่แพทย์แผนปัจจุบันชั้นหนึ่งกำหนดและออกใบรับรองโดยได้รับเงินเดือนระหว่างที่ลาข้อ๓๓ การลาเพื่อการฝึกอบรมพนักงานซึ่งประสงค์จะลาเพื่อฝึกอบรมหรือพัฒนาความรู้ความสามารถเพื่อเพิ่มทักษะความชำนาญและเพิ่มประสิทธิภาพในการทำงานต้องเสนอหรือจัดส่งใบลาต่อผู้บังคับบัญชาตามลำดับจนถึงผู้มีอำนาจอนุญาตก่อนล่วงหน้าอย่างน้อยเจ็ดวัน ทั้งนี้การลาเพื่อฝึกอบรมจะต้องมีโครงการหรือหลักสูตรและกำหนดช่วงเวลาของโครงการหรือหลักสูตรที่แน่นอนและชัดเจนโดยได้รับเงินเดือนระหว่างที่ลาผู้มีอำนาจอนุญาตจะไม่อนุญาตให้พนักงานนั้นลาเพื่อการฝึกอบรมหรือพัฒนาความรู้ความสามารถตามวรรคหนึ่ง หากพนักงานได้ลามาแล้วเกินสามสิบวันหรือได้ลามาแล้วเกินสามครั้งในปีที่ลาหรือการลานั้นอาจก่อให้เกิดความเสียหายหรือกระทบต่องานของสำนักงานข้อ๓๔ การลาเพื่อจัดการศพพนักงานมีสิทธิลาเพื่อจัดการศพบิดา มารดา คู่สมรสที่ชอบด้วยกฎหมายและบุตรผู้สืบเชื้อสายโดยตรงโดยต้องแจ้งให้ผู้บังคับบัญชาทราบและจะต้องได้รับอนุมัติก่อน จึงจะหยุดงานได้และให้ส่งใบลาในโอกาสแรกที่กลับเข้าทำงาน และต้องนำใบมรณะบัตรมาแสดงกับสำนักงานภายในเจ็ดวันนับแต่วันที่ผู้ตายถึงแก่กรรมพนักงานมีสิทธิลาเพื่อจัดการศพได้ครั้งละไม่เกินสามวันโดยได้รับเงินเดือนระหว่างที่ลารวมแล้วปีละไม่เกินเก้าวันทำงานข้อ๓๕การลานอกเหนือจากที่กำหนดไว้ข้างต้นให้อยู่ในดุลยพินิจของเลขาธิการโดยความเห็นชอบของคณะกรรมการหมวด ๖เงินเดือน ค่าตอบแทนอื่นการทำงานล่วงเวลาการทำงานในวันหยุดและการทำงานล่วงเวลาในวันหยุด ข้อ๓๖สำนักงานถือว่าข้อมูลเกี่ยวกับเงินเดือนและค่าตอบแทนอื่นเป็นความลับเฉพาะระหว่างพนักงานกับสำนักงาน พนักงานอื่นจะล่วงรู้ได้เฉพาะที่ต้องปฏิบัติตามหน้าที่ที่สำนักงานมอบหมายให้เท่านั้นและจะเปิดเผยมิได้เว้นแต่จะกระทำตามหน้าที่ที่สำนักงานมอบหมายข้อ๓๗สำนักงานมีนโยบายที่จะบริหารเงินเดือนและค่าตอบแทนอื่นของพนักงานโดยคำนึงถึงหน้าที่ความรับผิดชอบของตำแหน่งงานและอัตราการจ่ายเงินเดือนและค่าตอบแทนของหน่วยงานอื่น ๆ ในภารกิจเดียวกันเพื่อให้มีความเป็นธรรมทั้งต่อพนักงานและสำนักงานรวมทั้งสามารถดึงดูดและรักษาบุคลากรที่มีความสามารถให้ทำงานอยู่กับสำนักงานได้อย่างมีประสิทธิภาพข้อ๓๘พนักงานจะได้รับเงินเดือนในอัตราที่แตกต่างกันตามคุณวุฒิ ประสบการณ์ความรู้ความสามารถ และตำแหน่งที่บรรจุข้อ๓๙พนักงานจะได้รับเงินเดือนไม่ต่ำกว่าอัตราต่ำสุดและไม่เกินอัตราสูงสุดของช่วงเงินเดือนของตำแหน่งที่กำหนดตามบัญชีอัตราเงินเดือนแนบท้ายระเบียบนี้เว้นแต่ในกรณีพิเศษที่มีเหตุผลหรือความจำเป็นเพื่อประโยชน์ของสำนักงานโดยได้รับความเห็นชอบจากคณะกรรมการข้อ๔๐สำนักงานมีนโยบายการทำงานล่วงเวลาในวันทำงานปกติ การทำงานในวันหยุดการทำงานล่วงเวลาในวันหยุด ดังต่อไปนี้(๑) พนักงานตำแหน่งผู้บริหารระดับสูง และตำแหน่งผู้บริหารอาวุโสไม่มีสิทธิได้รับค่าทำงานล่วงเวลาในวันทำงานปกติ การทำงานในวันหยุดหรือการทำงานล่วงเวลาในวันหยุดเว้นแต่คณะกรรมการจะกำหนดเป็นอย่างอื่นเฉพาะรายเท่าที่ไม่ขัดต่อกฎหมาย(๒) พนักงานตำแหน่งผู้บริหารระดับกลางหรือตำแหน่งเจ้าหน้าที่ต้องทำงานอย่างเต็มความสามารถภายในเวลาทำงานปกติในกรณีที่มีความจำเป็นเร่งด่วนผู้บังคับบัญชาอาจให้พนักงานทำงานนอกเหนือจากวันและเวลาทำงานปกติโดยสำนักงานจะจ่ายค่าทำงานล่วงเวลาในวันทำงานปกติ ค่าทำงานในวันหยุดหรือค่าทำงานล่วงเวลาในวันหยุดแก่พนักงานข้อ๔๑ ค่าล่วงเวลาในวันทำงานปกติค่าทำงานในวันหยุด และค่าทำงานล่วงเวลาในวันหยุดจะคำนวณจ่ายตามหลักเกณฑ์ ดังนี้(๑) จ่ายเฉพาะเวลาที่ทำงานจริง โดยหักเวลาพักออกและจะคำนวณจ่ายตามชั่วโมงที่ทำงาน(๒) จ่ายในอัตราชั่วโมงละ(ก) หนึ่งจุดห้าเท่าของอัตราเงินเดือนต่อชั่วโมงทำงานปกติสำหรับชั่วโมงทำงานล่วงเวลาในวันทำงานปกติและชั่วโมงทำงานในวันหยุด(ข) สามเท่าของอัตราเงินเดือนต่อชั่วโมงทำงานปกติสำหรับชั่วโมงทำงานล่วงเวลาในวันหยุด(๓) การคำนวณอัตราค่าจ้างต่อชั่วโมงทำงานปกติ ในข้อ (๒) คำนวณโดยใช้สูตรอัตราค่าจ้างต่อชั่วโมงทำงานปกติ= อัตราเงินเดือน ÷ (๓๐ วัน × ๘ ชั่วโมง)ข้อ๔๒ พนักงานตำแหน่งบริหารระดับกลางหรือตำแหน่งเจ้าหน้าที่ที่ทำงานเกินเวลาปกติเองโดยไม่ได้รับมอบหมายหรือได้รับอนุมัติให้ปฏิบัติงานจากผู้บังคับบัญชาจะไม่มีสิทธิได้รับค่าล่วงเวลาและค่าทำงานในวันหยุดสำหรับเวลาทำงานที่เกินเวลาทำงานปกตินั้น ๆทั้งนี้ หากได้รับคำสั่งให้ปฏิบัติงานล่วงเวลาสัปดาห์หนึ่งจะต้องไม่เกินสามสิบหกชั่วโมงข้อ๔๓ การจ่ายเงินเดือนสำนักงานจะจ่ายเงินเดือนแก่พนักงานในวันที่ ๒๘ ของเดือน ในกรณีที่เป็นวันหยุดให้จ่ายเงินเดือนก่อนวันหยุด โดยหักภาษี ณ ที่จ่ายและนำเข้าบัญชีเงินฝากของพนักงาน ณ ธนาคารกรุงไทย จำกัด (มหาชน)หรือธนาคารพาณิชย์อื่น ตามที่เลขาธิการกำหนดหมวด ๗การเลื่อนเงินเดือนประจำปี ข้อ๔๔ในแต่ละปีงบประมาณให้สำนักงานตั้งงบประมาณรายจ่ายไว้สำหรับการเลื่อนเงินเดือนประจำปีตามที่คณะกรรมการเห็นชอบเป็นจำนวนไม่เกินร้อยละแปดของยอดค่าใช้จ่ายรวมเกี่ยวกับเงินเดือนของผู้ปฏิบัติงานของสำนักงานในปีงบประมาณที่ผ่านมาข้อ๔๕เลขาธิการจะพิจารณาเลื่อนเงินเดือนประจำปีกรณีปกติให้พนักงานที่อยู่ในหลักเกณฑ์ที่ได้รับการพิจารณาเลื่อนขั้นเงินเดือนในอัตราไม่เกินร้อยละหกของเงินเดือนพนักงานผู้นั้นในปีงบประมาณที่ผ่านมาตามที่เห็นสมควรการพิจารณาเลื่อนเงินเดือนประจำปีกรณีปกติให้พนักงานในระดับผู้บริหารระดับสูงและผู้บริหารอาวุโสต้องได้รับความเห็นชอบจากคณะกรรมการการพิจารณาเลื่อนขั้นเงินเดือนประจำปีกรณีปกติของพนักงานตามวรรคหนึ่งและวรรคสองให้นำดัชนีราคาผู้บริโภคมาประกอบการพิจารณาด้วยข้อ๔๖กรณีพนักงานที่มีผลการปฏิบัติงานดีเด่นเลขาธิการจะพิจารณาเลื่อนเงินเดือนประจำปีเป็นกรณีพิเศษให้นอกเหนือจากการพิจารณาเลื่อนเงินเดือนประจำปีกรณีปกติ ทั้งนี้ จำนวนเงินที่ได้รับการพิจารณาเลื่อนเงินเดือนกรณีปกติและกรณีพิเศษเมื่อรวมกันแล้วต้องไม่เกินร้อยละสิบสองของเงินเดือนผู้ปฏิบัติงานผู้นั้นในปีงบประมาณที่ผ่านมาการพิจารณาเลื่อนเงินเดือนประจำปีเป็นกรณีพิเศษให้นอกเหนือจากการพิจารณาเลื่อนเงินเดือนประจำปีกรณีปกติให้พนักงานในระดับผู้บริหารระดับสูงและผู้บริหารต้องได้รับความเห็นชอบจากคณะกรรมการข้อ๔๗ การพิจารณาเลื่อนเงินเดือนประจำปีตามข้อ๔๕ และ ๔๖ ให้เป็นไปตามหลักเกณฑ์และวิธีการที่คณะกรรมการกำหนดการพิจารณาเลื่อนเงินเดือนประจำปีไม่ต้องประกาศเป็นการทั่วไปแต่ให้แจ้งให้ทราบเป็นรายบุคคลหมวด ๘ค่าตอบแทนพิเศษประจำปี ข้อ๔๘ พนักงานอาจจะได้รับเงินค่าตอบแทนพิเศษประจำปีในอัตราไม่เกินสองเท่าของเงินเดือนพนักงานผู้นั้นในปีงบประมาณที่ผ่านมา ทั้งนี้ขึ้นอยู่กับผลการประเมินการปฏิบัติงานของพนักงานแต่ละคนโดยให้เป็นไปตามหลักเกณฑ์และวิธีการที่คณะกรรมการกำหนดหมวด ๙การพัฒนาพนักงาน ข้อ๔๙ สำนักงานมีนโยบายที่จะเพิ่มพูนพฤติกรรมการทำงานที่ดีความรู้ ทักษะ ความชำนาญ ทัศนคติที่ดี คุณธรรมและจริยธรรมของพนักงานทุกคนอย่างต่อเนื่องเพื่อให้การปฏิบัติงานของสำนักงานมีประสิทธิภาพและประสิทธิผลที่สูงข้อ๕๐พนักงานทุกคนต้องอยู่ภายใต้ระบบการประเมินผลการปฏิบัติงานของสำนักงาน ทั้งนี้ให้มีการประเมินผลการปฏิบัติงานของพนักงานปีละหนึ่งครั้งโดยให้เป็นไปตามหลักเกณฑ์และวิธีการที่เลขาธิการกำหนดโดยความเห็นชอบของคณะกรรมการข้อ๕๑การประเมินผลการปฏิบัติงานของสำนักงานตามข้อ ๕๐สามารถนำไปใช้ในการพัฒนาพนักงานโดยให้ไปศึกษาเพิ่มเติม ฝึกอบรม ดูงานหรือปฏิบัติงานวิจัยในสถาบันการศึกษาหรือสถาบันวิจัยให้เป็นตามหลักเกณฑ์และวิธีการที่เลขาธิการกำหนดหมวด ๑๐สวัสดิการพนักงาน ข้อ๕๒[๔]เพื่อเสริมสร้างความมั่นคงในการดำรงชีพของพนักงานและครอบครัวสำนักงานพึงจัดให้มีสวัสดิการต่าง ๆ แก่พนักงาน ดังนี้(๑)การจ่ายเงินสมทบกองทุนประกันสังคม สำนักงานจะอำนวยความสะดวกให้พนักงานทุกรายได้ขึ้นทะเบียนเป็นผู้ประกันตนตามกฎหมายว่าด้วยการประกันสังคมโดยการนำส่งเงินสมทบและอัตราส่งเงินสมทบกองทุนประกันสังคมให้เป็นไปตามเกณฑ์ที่สำนักงานประกันสังคมประกาศเป็นคราวๆ ไป(๒)การจ่ายเงินสมทบกองทุนสำรองเลี้ยงชีพสำนักงานจะจดทะเบียนจัดตั้งกองทุนสำรองเลี้ยงชีพตามกฎหมายว่าด้วยกองทุนสำรองเลี้ยงชีพโดยให้สำนักงานจ่ายเงินสบทบเข้ากองทุนสำรองเลี้ยงชีพตามกรณี ดังต่อไปนี้(ก)พนักงานที่มีอายุการปฏิบัติงานน้อยกว่าสามปี จ่ายในอัตราร้อยละห้าของอัตราเงินเดือน(ข)พนักงานที่มีอายุการปฏิบัติงานตั้งแต่สามปี แต่ไม่เกินห้าปีจ่ายในอัตราร้อยละเจ็ดจุดห้าของอัตราเงินเดือน(ค)พนักงานที่มีอายุการปฏิบัติงานตั้งแต่ห้าปีขึ้นไปจ่ายในอัตราร้อยละสิบของอัตราเงินเดือน(๓)การตรวจสุขภาพประจำปี สำนักงานจะจัดให้มีการตรวจสุขภาพของพนักงานเป็นประจำปีละหนึ่งครั้งรายละเอียดการตรวจ วัน เวลาและสถานที่ตรวจสุขภาพ สำนักงานจะประกาศให้ทราบเป็นคราวๆ ไป และให้รวมถึงการฉีดวัคซีนป้องกันโรคระบาด รายละเอียดการฉีดวัคซีนสำนักงานจะพิจารณาตามความจำเป็น(๔)การประกันสุขภาพหมู่ครอบคลุมพนักงาน คู่สมรสและบุตรสำนักงานจะเป็นผู้ออกเบี้ยประกันให้ซึ่งพนักงานจะได้รับประโยชน์จากการประกันตามที่ระบุไว้ในกรมธรรม์การประกันสุขภาพหมู่ ให้ความคุ้มครองตามขอบเขตการคุ้มครองที่ระบุไว้ในกรมธรรม์ตามที่เลขาธิการพิจารณาอนุมัติ(๕)การประกันชีวิตและอุบัติเหตุหมู่ครอบคลุมเฉพาะพนักงานสำนักงานจะเป็นผู้ออกเบี้ยประกันให้ซึ่งพนักงานจะได้รับประโยชน์จากการประกันตามที่ระบุไว้ในกรมธรรม์ ทั้งนี้เงื่อนไขและวงเงินประกันตามที่เลขาธิการกำหนดโดยความเห็นชอบของคณะกรรมการ(๖)เงินช่วยเหลือการรักษาพยาบาล ให้พนักงานมีสิทธิได้รับเงินช่วยเหลือค่ารักษาพยาบาลเพิ่มเติมในส่วนที่ขาดอยู่จากประโยชน์ทดแทนจากกองทุนประกันสังคมหรือการประกันสุขภาพหมู่โดยพนักงานมีสิทธิขอเบิกเงินช่วยเหลือได้ภายในวงเงินห้าพันบาทต่อปี(๗)เงินช่วยค่าทำศพ ในกรณีที่พนักงานเสียชีวิต สำนักงานจะจ่ายเงินช่วยค่าทำศพเป็นเงินห้าหมื่นบาทพร้อมพวงหรีดตามที่จ่ายจริงไม่เกินสองพันบาท(๘)บำเหน็จตอบแทนเป็นเงินซึ่งจ่ายครั้งเดียวเมื่อพนักงานออกจากงานหลังจากที่ปฏิบัติงานครบหนึ่งปีขึ้นไปในการคำนวณบำเหน็จตอบแทนให้นำอัตราเงินเดือนสุดท้ายคูณด้วยระยะเวลาการปฏิบัติงาน ทั้งนี้ การนับระยะเวลาการปฏิบัติงานเพื่อคำนวณบำเหน็จตอบแทนให้นับตั้งแต่วันที่ได้รับการบรรจุและแต่งตั้งเป็นพนักงานของสำนักงานจนถึงวันที่สิ้นสุดการปฏิบัติงานโดยให้นับจำนวนปีรวมทั้งเศษของปีด้วยการคำนวณเศษของปีที่เป็นเดือนหรือเป็นวันให้เป็นปีนั้น ให้นำเศษที่เป็นเดือนหารด้วยสิบสองและเศษที่เป็นวันหารด้วยสามสิบได้ผลลัพธ์เท่าใดจึงหารด้วยสิบสองในการคำนวณให้ใช้ทศนิยมสองตำแหน่งและให้นำจำนวนที่คำนวณได้มารวมกันเป็นระยะเวลาที่ปฏิบัติงานซึ่งเป็นจำนวนปีสิทธิในบำเหน็จตอบแทนนั้นเป็นสิทธิเฉพาะตัวจะโอนไม่ได้ในกรณีที่พนักงานออกจากงานเพราะเหตุถึงแก่ความตายไม่ว่าผู้นั้นจะดำรงตำแหน่งครบหนึ่งปีบริบูรณ์หรือไม่ก็ตามให้จ่ายบำเหน็จตอบแทนเป็นเงินซึ่งจ่ายครั้งเดียวตามระยะเวลาในการปฏิบัติงานโดยใช้เกณฑ์คำนวณตาม(๘) วรรคสองโดยอนุโลม ให้แก่ทายาทโดยธรรมซึ่งเป็นผู้มีสิทธิรับมรดกของผู้ตายตามประมวลกฎหมายแพ่งและพาณิชย์(๙)สวัสดิการอื่นตามที่คณะกรรมการประกาศกำหนดอนึ่งการเบิกจ่ายค่าใช้จ่ายสำหรับสวัสดิการพนักงานและครอบครัวให้ถือว่ารายการค่าใช้จ่ายดังกล่าวได้รับอนุมัติการจัดหาตามระเบียบคณะกรรมการกำกับกิจการพลังงานว่าด้วยการพัสดุแล้วหมวด ๑๑วินัยและการรักษาวินัย ข้อ๕๓พนักงานต้องรักษาวินัยโดยกระทำการหรือไม่กระทำการตามที่บัญญัติไว้ในหมวดนี้โดยเคร่งครัดอยู่เสมอข้อ๕๔พนักงานต้องกระทำการอันเป็นข้อปฏิบัติ ดังต่อไปนี้(๑) ปฏิบัติหน้าที่ด้วยความซื่อสัตย์ สุจริต และเที่ยงธรรม(๒) ปฏิบัติหน้าที่ให้เป็นไปตามกฎหมาย ระเบียบ ข้อบังคับ ประกาศ คำสั่งมาตรฐานคุณธรรมและจริยธรรมหรือข้อกำหนดใด ๆที่คณะกรรมการหรือสำนักงานกำหนดให้ใช้บังคับ(๓)ปฏิบัติหน้าที่ที่ได้รับมอบหมายให้เกิดผลดีหรือความก้าวหน้าแก่สำนักงานด้วยความตั้งใจอุตสาหะ เอาใจใส่ และรักษาผลประโยชน์ของสำนักงาน(๔)ปฏิบัติตามคำสั่งของผู้บังคับบัญชาซึ่งสั่งในหน้าที่โดยชอบด้วยกฎหมายและระเบียบของสำนักงานแต่ถ้าเห็นว่าการปฏิบัติตามคำสั่งนั้นจะทำให้เสียหายแก่สำนักงานหรือจะเป็นการไม่รักษาประโยชน์ของสำนักงานจะต้องเสนอความเห็นเป็นหนังสือทันทีเพื่อให้ผู้บังคับบัญชาทบทวนคำสั่งนั้นและเมื่อได้เสนอความเห็นแล้ว ถ้าผู้บังคับบัญชายืนยันให้ปฏิบัติตามคำสั่งเดิมผู้อยู่ใต้บังคับบัญชาต้องปฏิบัติตาม(๕) ต้องอุทิศเวลาให้แก่สำนักงาน จะละทิ้งหรือทอดทิ้งหน้าที่การงานมิได้(๖) ต้องรักษาความลับของสำนักงาน(๗) ต้องสุภาพเรียบร้อยต่อผู้บังคับบัญชารักษาความสามัคคีและต้องช่วยเหลือกันในการปฏิบัติหน้าที่ระหว่างพนักงานด้วยกัน(๘) ต้องต้อนรับ ให้ความสะดวกให้ความเป็นธรรมต่อประชาชนผู้มาติดต่อในกิจการอันเกี่ยวกับหน้าที่ของตนด้วยความสุภาพเรียบร้อย(๙) กระทำการอื่นใดตามที่คณะกรรมการกำหนดข้อ๕๕พนักงานต้องไม่กระทำการใดอันเป็นข้อห้าม ดังต่อไปนี้(๑) ต้องไม่รายงานเท็จต่อผู้บังคับบัญชาการรายงานโดยปกปิดข้อความซึ่งควรต้องแจ้งถือเป็นการรายงานเท็จด้วย(๒)ต้องไม่อาศัยหรือยอมให้ผู้อื่นอาศัยตำแหน่งหน้าที่ของตนไม่ว่าโดยตรงหรือทางอ้อมหาประโยชน์ให้แก่ตนเองหรือผู้อื่น(๓) ต้องไม่ประมาทเลินเล่อในหน้าที่หรือการปฏิบัติหน้าที่(๔)ต้องไม่กระทำการหรือยอมให้ผู้อื่นกระทำการหาผลประโยชน์อันอาจทำให้เสียความเที่ยงธรรมหรือเสื่อมเสียเกียรติศักดิ์ของตำแหน่งหน้าที่ของตน(๕) ต้องไม่กระทำการอย่างใดที่เป็นการกลั่นแกล้งกดขี่หรือข่มเหงกันในการปฏิบัติหน้าที่(๖) ต้องไม่กระทำการอันเป็นการล่วงละเมิดหรือคุกคามทางเพศ(๗) ต้องไม่ดูหมิ่น เหยียดหยาม กดขี่ หรือข่มเหงประชาชนผู้ติดต่อสำนักงาน(๘) ต้องไม่กระทำการอื่นใดตามที่คณะกรรมการกำหนดข้อ๕๖ พนักงานผู้ใดไม่ปฏิบัติตามข้อปฏิบัติตามข้อ๕๔ หรือฝ่าฝืนข้อห้ามตามข้อ ๕๕ ผู้นั้นเป็นผู้กระทำผิดวินัยข้อ๕๗การกระทำผิดวินัยในลักษณะดังต่อไปนี้ เป็นความผิดวินัยอย่างร้ายแรง(๑)ปฏิบัติหรือละเว้นการปฏิบัติหน้าที่โดยมิชอบเพื่อให้ตนเองหรือผู้อื่นได้ประโยชน์ที่มิควรได้เป็นการทุจริตต่อหน้าที่(๒) ประมาทเลินเล่อ ละทิ้งหรือทอดทิ้งหน้าที่หรือการปฏิบัติหน้าที่โดยไม่มีเหตุผลอันสมควรเป็นเหตุให้เสียหายแก่สำนักงานอย่างร้ายแรง(๓) ละทิ้งหน้าที่ติดต่อในคราวเดียวกันเป็นเวลาเกินสิบห้าวันโดยไม่มีเหตุอันสมควร หรือโดยมีพฤติการณ์อันแสดงถึงความจงใจไม่ปฏิบัติตามระเบียบของสำนักงาน(๔)กระทำความผิดอาญาจนได้รับโทษจำคุกหรือโทษที่หนักกว่าโทษจำคุกโดยคำพิพากษาถึงที่สุดให้จำคุกหรือให้รับโทษที่หนักกว่าโทษจำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๕) ละเว้นการกระทำหรือกระทำการใด ๆ อันเป็นการไม่ปฏิบัติตามข้อ ๕๔หรือฝ่าฝืนข้อห้ามตามข้อ ๕๕ อันเป็นเหตุให้เสียหายแก่สำนักงานอย่างร้ายแรงข้อ๕๘พนักงานที่เป็นผู้บังคับบัญชามีหน้าที่เสริมสร้างและพัฒนาให้ผู้อยู่ใต้บังคับบัญชามีวินัยและป้องกันมิให้ผู้อยู่ใต้บังคับบัญชากระทำผิดวินัยหมวด ๑๒การดำเนินการทางวินัย ข้อ๕๙ โทษทางวินัยของพนักงานมีดังต่อไปนี้(๑) ภาคทัณฑ์(๒) ตัดเงินเดือน(๓) ลดเงินเดือน(๔) ปลดออก(๕) ไล่ออกข้อ๖๐ให้เลขาธิการมีอำนาจสั่งลงโทษพนักงาน เว้นแต่การสั่งลงโทษพนักงานในระดับผู้บริหารระดับสูง หรือผู้บริหารอาวุโสต้องได้รับความเห็นชอบจากคณะกรรมการการลงโทษพนักงานให้ทำเป็นคำสั่งผู้สั่งลงโทษต้องสั่งลงโทษให้เหมาะสมกับความผิดและต้องเป็นไปด้วยความยุติธรรมและโดยปราศจากอคติโดยในคำสั่งลงโทษให้แสดงว่าผู้ถูกลงโทษกระทำผิดวินัยในกรณีใดและตามข้อใดข้อ๖๑ เมื่อมีการกล่าวหาหรือมีกรณีเป็นที่สงสัยว่าพนักงานผู้ใดกระทำผิดวินัยให้ผู้บังคับบัญชามีหน้าที่ต้องรายงานให้เลขาธิการทราบภายในสิบห้าวันนับแต่ได้รับทราบเว้นแต่พนักงานในระดับผู้บริหารระดับสูง หรือ ผู้บริหารอาวุโสต้องรายงานให้คณะกรรมการผ่านเลขาธิการทราบด้วยข้อ๖๒ เมื่อได้รับรายงานตามข้อ ๖๑ในกรณีที่พนักงานระดับผู้บริหารระดับกลาง หรือระดับเจ้าหน้าที่ถูกกล่าวหาหรือมีกรณีเป็นที่สงสัยว่ากระทำผิดวินัยให้เลขาธิการแต่งตั้งคณะกรรมการสอบข้อเท็จจริงและในการสอบข้อเท็จจริงต้องแจ้งข้อกล่าวหาและสรุปพยานหลักฐานให้ผู้ถูกกล่าวหาทราบโดยจะระบุหรือไม่ระบุชื่อพยานก็ได้ทั้งนี้ เพื่อให้ผู้ถูกกล่าวหาชี้แจงข้อเท็จจริงคณะกรรมการสอบข้อเท็จจริงต้องดำเนินการสอบข้อเท็จจริงให้แล้วเสร็จภายในสามสิบวันเมื่อคณะกรรมการสอบข้อเท็จจริงดำเนินการเสร็จแล้วเห็นว่าการกล่าวหาไม่มีมูลตามข้อกล่าวหาให้เสนอผลการสอบข้อเท็จจริงต่อเลขาธิการเพื่อพิจารณาสั่งการและถ้าเห็นว่าการกล่าวหามีมูลตามข้อกล่าวหาโดยมีพยานหลักฐานให้ดำเนินการต่อไปตามข้อ ๖๔ข้อ๖๓ เมื่อได้รับรายงานตามข้อ ๖๑ในกรณีที่พนักงานระดับผู้บริหารระดับสูง หรือผู้บริหารอาวุโสถูกกล่าวหาหรือมีกรณีเป็นที่สงสัยว่ากระทำผิดวินัยให้คณะกรรมการแต่งตั้งคณะกรรมการสอบข้อเท็จจริงและในการสอบข้อเท็จจริงต้องแจ้งข้อกล่าวหาและสรุปพยานหลักฐานให้ผู้ถูกกล่าวหาทราบโดยจะระบุหรือไม่ระบุชื่อพยานก็ได้ ทั้งนี้เพื่อให้ผู้ถูกกล่าวหาชี้แจงข้อเท็จจริงคณะกรรมการสอบข้อเท็จจริงต้องดำเนินการสอบข้อเท็จจริงให้แล้วเสร็จภายในสามสิบวันเมื่อคณะกรรมการสอบข้อเท็จจริงดำเนินการเสร็จแล้วเห็นว่าการกล่าวหาไม่มีมูลตามข้อกล่าวหาให้เสนอผลการสอบข้อเท็จจริงต่อคณะกรรมการเพื่อพิจารณาสั่งการและถ้าเห็นว่าการกล่าวหามีมูลตามข้อกล่าวหา โดยมีพยานหลักฐานให้ดำเนินการต่อไปตามข้อ๖๕ข้อ๖๔ให้เลขาธิการแต่งตั้งคณะกรรมการสอบสวนความผิดทางวินัยเพื่อสอบสวนและรวบรวมข้อเท็จจริงสรุปผลการพิจารณาพร้อมทั้งความเห็นและการลงโทษพนักงานผู้กระทำผิดวินัยตามความผิดแล้วแต่กรณี ตามข้อ ๖๗ หรือ ๖๘ในการนี้ ให้คณะกรรมการสอบสวนความผิดทางวินัยมีอำนาจเรียกพนักงานที่เกี่ยวข้องหรืออาจรู้เห็นข้อเท็จจริงมาให้ถ้อยคำ หรือตรวจสอบหลักฐานเอกสารต่าง ๆ ได้เมื่อคณะกรรมการสอบสวนความผิดทางวินัยดำเนินการสอบสวนแล้วเสร็จให้คณะกรรมการสอบสวนความผิดทางวินัยสรุปผลการพิจารณาทั้งความเห็นและการลงโทษ เสนอเลขาธิการเพื่อพิจารณาออกคำสั่งลงโทษต่อไปข้อ๖๕ให้คณะกรรมการแต่งตั้งคณะกรรมการสอบสวนความผิดทางวินัยเพื่อสอบสวนและรวบรวมข้อเท็จจริงสรุปผลการพิจารณาพร้อมทั้งความเห็นและการลงโทษพนักงานผู้กระทำผิดวินัยตามความผิดแล้วแต่กรณี ตามข้อ ๖๗ หรือ ๖๘ในการนี้ ให้คณะกรรมการสอบสวนความผิดทางวินัยมีอำนาจเรียกพนักงานที่เกี่ยวข้องหรืออาจรู้เห็นข้อเท็จจริงมาให้ถ้อยคำ หรือตรวจสอบหลักฐานเอกสารต่าง ๆ ได้เมื่อคณะกรรมการสอบสวนความผิดทางวินัยดำเนินการสอบสวนแล้วเสร็จให้คณะกรรมการสอบสวนความผิดทางวินัยสรุปผลการพิจารณาทั้งความเห็นและการลงโทษ เสนอคณะกรรมการเพื่อพิจารณาสั่งการต่อไปข้อ๖๖ให้คณะกรรมการสอบสวนความผิดทางวินัย ตามข้อ ๖๔ และข้อ ๖๕ ประกอบด้วยพนักงานระดับผู้บริหารระดับสูง เป็นประธานกรรมการพนักงานระดับผู้บริหารอาวุโสหรือตำแหน่งอื่นที่เทียบเท่าตามที่คณะกรรมการกำหนด เป็นกรรมการผู้แทนจากฝ่ายกฎหมายหนึ่งคน เป็นกรรมการ ผู้แทนจากฝ่ายตรวจสอบภายในหนึ่งคนเป็นกรรมการ และ ผู้แทนจากส่วนบริหารงานบุคคลหนึ่งคนเป็นกรรมการและเลขานุการคณะกรรมการสอบสวนความผิดทางวินัยต้องรวบรวมข้อเท็จจริงสรุปผลการพิจารณาพร้อมทั้งความเห็นและการลงโทษให้แล้วเสร็จภายในสามสิบวันนับแต่วันที่ได้ผลการสอบข้อเท็จจริงเว้นแต่มีเหตุขัดข้องที่ทำให้การพิจารณาไม่แล้วเสร็จภายในระยะเวลาดังกล่าวก็ให้ขยายระยะเวลาได้อีกซึ่งไม่เกินสองครั้งโดยแต่ละครั้งจะต้องไม่เกินสามสิบวันและให้บันทึกเหตุขัดข้องให้ปรากฏไว้ด้วยข้อ๖๗ พนักงานผู้ใดกระทำผิดวินัยอย่างไม่ร้ายแรงให้สั่งลงโทษภาคทัณฑ์ ตัดเงินเดือน หรือลดเงินเดือนตามควรแก่กรณีให้เหมาะสมกับความผิดในกรณีมีเหตุอันควรลดหย่อนจะนำมาประกอบการพิจารณาลดโทษก็ได้แต่สำหรับการลงโทษภาคทัณฑ์ให้ใช้เฉพาะกรณีกระทำผิดวินัยเล็กน้อยในกรณีกระทำผิดวินัยเล็กน้อยและมีเหตุอันควรงดโทษจะงดโทษให้โดยให้ทำทัณฑ์บนเป็นหนังสือหรือว่ากล่าวตักเตือนก็ได้ข้อ๖๘พนักงานผู้ใดกระทำผิดวินัยอย่างร้ายแรง ให้สั่งลงโทษปลดออก หรือไล่ออกตามความร้ายแรงแห่งกรณี ถ้ามีเหตุอันควรลดหย่อนจะนำมาประกอบการพิจารณาลดโทษก็ได้ แต่ห้ามมิให้ลดโทษลงต่ำกว่าปลดออกผู้ใดถูกลงโทษปลดออกให้มีสิทธิได้รับบำเหน็จตอบแทนเสมือนว่าผู้นั้นลาออกจากการเป็นพนักงานข้อ๖๙พนักงานผู้ใดมีกรณีถูกกล่าวหาว่ากระทำความผิดวินัยอย่างร้ายแรงหรือถูกฟ้องคดีอาญา หรือต้องหาว่ากระทำความผิดอาญา เว้นแต่เป็นความผิดที่ได้กระทำโดยประมาทหรือความผิดที่เป็นลหุโทษ หรือความผิดที่มีกำหนดโทษขั้นลหุโทษถ้าการให้พนักงานผู้นั้นปฏิบัติงานต่อไปจะเป็นการเสียหายแก่สำนักงานเลขาธิการโดยความเห็นชอบของคณะกรรมการจะสั่งให้พักงานไว้ก่อนเพื่อรอฟังผลการสอบสวนหรือพิจารณาหรือผลแห่งคดีได้ถ้าภายหลังปรากฏผลการสอบสวนหรือพิจารณาว่าผู้นั้นมิได้กระทำผิดหรือกระทำผิดไม่ถึงกับจะถูกลงโทษปลดออกหรือไล่ออกหรือศาลพิพากษาถึงที่สุดว่าไม่มีความผิดให้เลขาธิการโดยความเห็นชอบของคณะกรรมการสั่งให้พนักงานผู้นั้นมาปฏิบัติงานในตำแหน่งเดิมหรือให้ดำรงตำแหน่งที่เทียบเท่าและให้ได้รับเงินเดือนในอัตราเท่าเดิมได้ข้อ๗๐ พนักงานผู้ใดถูกสั่งพักงานให้งดจ่ายเงินเดือนและเงินพึงได้อื่นรวมทั้งให้ระงับสิทธิประโยชน์และสวัสดิการต่าง ๆสำหรับพนักงานผู้นั้นตั้งแต่วันที่ถูกสั่งพักงานเป็นต้นไปข้อ๗๑ เงินเดือน เงินพึงได้อื่นสิทธิประโยชน์ และสวัสดิการต่าง ๆ ของพนักงานระหว่างถูกสั่งพักงานนั้นเมื่อคดีหรือกรณีที่ถูกกล่าวหาถึงที่สุด(๑) ถ้าปรากฏว่าไม่มีการลงโทษปลดออกหรือไล่ออก และพนักงานนั้นไม่มีมลทินหรือมัวหมองให้จ่ายเงินเดือนและเงินพึงได้อื่นให้เต็ม รวมทั้งให้ได้รับสิทธิประโยชน์และสวัสดิการต่างๆ เช่นเดิม(๒) ถ้าปรากฏว่าไม่มีการลงโทษปลดออกหรือไล่ออกแต่พนักงานนั้นมีมลทินหรือมัวหมองหรือพนักงานนั้นถูกลงโทษแต่ไม่ถึงกับถูกปลดออกหรือไล่ออกให้จ่ายได้ไม่เกินครึ่งหนึ่งของอัตราเงินเดือนและเงินพึงได้อื่นส่วนสิทธิประโยชน์และสวัสดิการต่าง ๆ ให้ได้รับเช่นเดิม(๓) ถ้าปรากฏว่ามีการลงโทษปลดออกหรือไล่ออกมิให้จ่ายเงินเดือนและเงินพึงได้อื่น รวมทั้งระงับสิทธิประโยชน์และสวัสดิการต่าง ๆข้อ๗๒ถ้าพนักงานผู้ถูกสั่งพักงานตายเสียก่อนคดีหรือกรณีที่ถูกกล่าวหาถึงที่สุดให้เลขาธิการโดยความเห็นชอบของคณะกรรมการพิจารณาว่าสมควรจ่ายเงินเดือนเงินพึงได้อื่น สิทธิประโยชน์และสวัสดิการต่าง ๆ หรือไม่เพียงใดโดยอนุโลมตามข้อ ๗๑หมวด ๑๓การออกจากงาน ข้อ๗๓ พนักงานพ้นสภาพการเป็นพนักงานในกรณี ดังต่อไปนี้(๑) ตาย(๒) ครบเกษียณอายุ(๓) ลาออกและได้รับอนุญาตให้ลาออกหรือการลาออกมีผล(๔) ถูกสั่งให้ออกจากงานตามข้อ ๗๖(๕) ถูกสั่งลงโทษปลดออกหรือไล่ออกข้อ๗๔ให้พนักงานที่ครบเกษียณอายุพ้นสภาพการเป็นพนักงานนับตั้งแต่วันถัดจากวันสิ้นปีงบประมาณที่พนักงานอายุครบหกสิบปีบริบูรณ์ข้อ๗๕ พนักงานผู้ใดประสงค์จะลาออกจากงานให้ยื่นหนังสือขอลาออกต่อผู้บังคับบัญชาตามลำดับโดยยื่นหนังสือขอลาออกล่วงหน้าวันที่ประสงค์จะลาออกไม่น้อยกว่าสามสิบวันเพื่อให้เลขาธิการ เป็นผู้พิจารณาอนุญาตแล้วจึงให้ออกจากงานได้เว้นแต่พนักงานในระดับผู้บริหารระดับสูงและผู้บริหารอาวุโสต้องได้รับการพิจารณาอนุญาตจากคณะกรรมการในกรณีที่ผู้ประสงค์จะลาออกยื่นหนังสือขอลาออกล่วงหน้าวันที่ประสงค์จะลาออกน้อยกว่าสามสิบวันและเลขาธิการหรือคณะกรรมการ แล้วแต่กรณีเห็นว่ามีเหตุผลและความจำเป็นจะอนุญาตให้ลาออกตามวันที่ประสงค์จะลาออกก็ได้ในกรณีเลขาธิการหรือคณะกรรมการแล้วแต่กรณีพิจารณาเห็นว่ามีความจำเป็นเพื่อประโยชน์ของสำนักงานจะยับยั้งการลาออกไว้เป็นเวลาไม่เกินสามสิบวันนับแต่วันที่ประสงค์จะลาออกก็ได้พร้อมทั้งแจ้งเหตุผลให้ผู้ขอลาออกทราบเมื่อครบกำหนดเวลาที่ยับยั้งแล้วให้การลาออกมีผลตั้งแต่วันถัดจากวันที่ครบกำหนดเวลาที่ยับยั้งข้อ๗๖เลขาธิการมีอำนาจสั่งให้พนักงานออกจากงานโดยได้รับเงินบำเหน็จตอบแทนได้เว้นแต่พนักงานในระดับผู้บริหารระดับสูง และผู้บริหารอาวุโสต้องได้รับความเห็นชอบจากคณะกรรมการ ในกรณีดังต่อไปนี้(๑) เมื่อพนักงานผู้ใดเจ็บป่วยไม่อาจปฏิบัติหน้าที่ของตนได้โดยสม่ำเสมอโดยคำวินิจฉัยของแพทย์แผนปัจจุบันชั้นหนึ่ง(๒) เมื่อพนักงานผู้ใดขาดคุณสมบัติหรือมีลักษณะต้องห้ามตามข้อ ๑๕(๓)เมื่อพนักงานผู้ใดไม่สามารถปฏิบัติงานให้มีประสิทธิภาพและเกิดประสิทธิผลในระดับอันเป็นที่พอใจของทางสำนักงาน(๔) เมื่อพนักงานผู้ใดต้องรับโทษจำคุกโดยคำพิพากษาถึงที่สุดให้จำคุกในความผิดที่ได้กระทำโดยประมาทหรือความผิดลหุโทษหรือต้องรับโทษจำคุกโดยคำสั่งของศาลซึ่งยังไม่ถึงกับจะต้องถูกลงโทษปลดออกหรือไล่ออก(๕) เมื่อสำนักงานเลิกหรือยุบส่วนงานหรือตำแหน่งที่พนักงานปฏิบัติหน้าที่อยู่โดยสำนักงานต้องแจ้งวันที่และเหตุผลให้พนักงานผู้ได้รับคำสั่งให้ออกจากงานทราบล่วงหน้าไม่น้อยกว่าหกสิบวัน(๖) เมื่อพนักงานผู้ใดหย่อนความสามารถในอันที่จะปฏิบัติหน้าที่บกพร่องในหน้าที่ หรือประพฤติตนไม่เหมาะสมกับตำแหน่งหน้าที่ถ้าผู้นั้นปฏิบัติงานต่อไปจะเป็นการเสียหายแก่สำนักงาน(๗) เมื่อพนักงานผู้ใดมีกรณีถูกสอบสวนว่ากระทำผิดวินัยอย่างร้ายแรงและผลการสอบสวนไม่ได้ความแน่ชัดพอที่จะลงโทษตาม ๖๘ วรรคหนึ่งแต่มีมลทินหรือมัวหมองในกรณีที่ถูกสอบสวนถ้าให้ปฏิบัติงานต่อไปจะเป็นการเสียหายแก่สำนักงานในกรณีพนักงานต้องถูกเลิกจ้างตามวรรคหนึ่ง(๑) ถึง (๔) ให้มีสิทธิได้รับค่าชดเชยตามข้อ ๗๗และในกรณีพนักงานถูกเลิกจ้างตามวรรคหนึ่ง (๕) ให้มีสิทธิได้รับค่าชดเชยตามข้อ ๗๘ข้อ๗๗สำนักงานจะจ่ายค่าชดเชยการเลิกจ้างให้แก่พนักงานตามระยะเวลาและอัตรา ดังนี้(๑) พนักงานซึ่งทำงานติดต่อกันครบหนึ่งร้อยยี่สิบวัน แต่ไม่ครบหนึ่งปีโดยรวมวันหยุด วันลา และวันที่สำนักงานสั่งให้หยุดงานจะได้รับค่าชดเชยไม่น้อยกว่าเงินเดือนอัตราสุดท้ายสามสิบวัน(๒) พนักงานที่ทำงานติดต่อกันครบหนึ่งปี แต่ไม่ครบสามปี โดยรวมวันหยุดวันลา และวันที่สำนักงานสั่งให้หยุดงาน จะได้รับค่าชดเชยไม่น้อยกว่าเงินเดือนอัตราสุดท้ายเก้าสิบวัน(๓) พนักงานที่ทำงานติดต่อกันครบสามปี แต่ไม่ครบหกปี โดยรวมวันหยุด วันลาและวันที่สำนักงานสั่งให้หยุดงานจะได้รับค่าชดเชยไม่น้อยกว่าเงินเดือนอัตราสุดท้ายหนึ่งร้อยแปดสิบวัน(๔) พนักงานที่ทำงานติดต่อกันครบหกปี แต่ไม่ครบสิบปี โดยรวมวันหยุด วันลาและวันที่สำนักงานสั่งให้หยุดงานจะได้รับค่าชดเชยเท่ากับเงินเดือนอัตราสุดท้ายสองร้อยสี่สิบวัน(๕) พนักงานที่ทำงานติดต่อกันครบสิบปีขึ้นไป โดยรวมวันหยุด วันลาและวันที่สำนักงานสั่งให้หยุดงานจะได้รับค่าชดเชยเท่ากับเงินเดือนอัตราสุดท้ายสามร้อยวันอัตราเงินเดือนของพนักงานซึ่งต้องคำนวณเป็นรายวันให้คำนวณจากอัตราเงินเดือนหารด้วยสามสิบข้อ๗๘ ในกรณีที่สำนักงานมีความจำเป็นที่ต้องเลิกหรือยุบส่วนงานหรือตำแหน่งงานในสำนักงานอันเนื่องจากการปรับปรุงหน่วยงานหรือการบริการของสำนักงานจะจ่ายค่าชดเชยพิเศษให้พนักงาน ดังต่อไปนี้(๑) ค่าชดเชยตามข้อ ๗๗ และ(๒)ค่าชดเชยพิเศษแทนการบอกกล่าวล่วงหน้าเท่ากับเงินเดือนอัตราสุดท้ายหกสิบวันในกรณีที่สำนักงานมิได้บอกกล่าวล่วงหน้าหรือแจ้งล่วงหน้าน้อยกว่าหกสิบวัน และ(๓) ค่าชดเชยพิเศษเท่ากับเงินเดือนอัตราสุดท้ายสิบห้าวันต่อการทำงานครบหนึ่งปีในกรณีพนักงานผู้นั้นได้ปฏิบัติงานติดต่อกันครบหกปีขึ้นไป ทั้งนี้การจ่ายเงินชดเชยในกรณีนี้เมื่อรวมแล้วต้องไม่เกินเงินเดือนอัตราสุดท้ายสามร้อยหกสิบวันและเพื่อประโยชน์ในการคำนวณค่าชดเชยพิเศษ กรณีระยะเวลาทำงานไม่ครบหนึ่งปีถ้าเศษของระยะเวลาทำงานมากกว่าหนึ่งร้อยแปดสิบวันให้นับเป็นการทำงานครบหนึ่งปีหมวด ๑๔การอุทธรณ์ ข้อ๗๙พนักงานผู้ใดถูกสั่งลงโทษทางวินัยตามระเบียบนี้หรือถูกสั่งให้ออกจากงานตามข้อ ๗๖ (๑) (๒) (๓) (๔) (๖) และ (๗)หากเห็นว่าไม่ได้รับความเป็นธรรมและมีเหตุผลอันสมควรที่จะขอให้มีการพิจารณาทบทวนใหม่ให้พนักงานผู้นั้นมีสิทธิยื่นอุทธรณ์ได้ข้อ๘๐การอุทธรณ์ของพนักงานในระดับผู้บริหารระดับกลาง หรือระดับเจ้าหน้าที่ให้อุทธรณ์ต่อเลขาธิการ โดยทำเป็นหนังสือลงลายมือชื่อผู้อุทธรณ์พร้อมชี้แจงเหตุผลภายในสามสิบวันนับแต่วันทราบคำสั่ง และให้เลขาธิการแต่งตั้งคณะกรรมการพิจารณาอุทธรณ์ขึ้นเพื่อวินิจฉัยพิจารณาอุทธรณ์คำสั่งลงโทษและนำเสนอคำวินิจฉัยพิจารณาอุทธรณ์ต่อเลขาธิการเพื่อพิจารณาสั่งการในกรณีที่คณะกรรมการพิจารณาอุทธรณ์วินิจฉัยพิจารณาอุทธรณ์คำสั่งลงโทษที่เป็นโทษความผิดวินัยอย่างร้ายแรงให้เสนอคณะกรรมการเพื่อพิจารณาสั่งการข้อ๘๑การอุทธรณ์ของพนักงานในระดับผู้บริหารระดับสูง หรือผู้บริหารอาวุโสให้อุทธรณ์ต่อคณะกรรมการ โดยทำเป็นหนังสือลงลายมือชื่อผู้อุทธรณ์พร้อมชี้แจงเหตุผลภายในสามสิบวันนับแต่วันทราบคำสั่ง และให้คณะกรรมการแต่งตั้งคณะกรรมการพิจารณาอุทธรณ์ขึ้นเพื่อวินิจฉัยพิจารณาอุทธรณ์คำสั่งลงโทษและนำเสนอคำวินิจฉัยพิจารณาอุทธรณ์ต่อคณะกรรมการเพื่อพิจารณาสั่งการข้อ๘๒ให้คณะกรรมการพิจารณาอุทธรณ์ตามข้อ ๘๐ และข้อ ๘๑ประกอบด้วยพนักงานระดับผู้บริหารระดับสูง เป็นประธานกรรมการพนักงานระดับผู้บริหารอาวุโส หรือตำแหน่งอื่นที่เทียบเท่าตามที่คณะกรรมการกำหนดเป็นกรรมการและผู้จัดการส่วนบริหารงานบุคคลหรือพนักงานซึ่งได้รับมอบหมายให้มีหน้าที่หรือปฏิบัติหน้าที่ผู้จัดการส่วนบริหารงานบุคคลเป็นกรรมการและเลขานุการ ทั้งนี้คณะกรรมการพิจารณาอุทธรณ์ที่ได้รับการแต่งตั้งต้องไม่ใช่บุคคลใดในคณะกรรมการสอบสวนความผิดทางวินัยคณะกรรมการพิจารณาอุทธรณ์ต้องพิจารณาวินิจฉัยอุทธรณ์ให้แล้วเสร็จภายในหนึ่งร้อยยี่สิบวันนับแต่วันที่ได้รับอุทธรณ์เว้นแต่มีเหตุขัดข้องที่ทำให้การพิจารณาไม่แล้วเสร็จภายในระยะเวลาดังกล่าวก็ให้ขยายระยะเวลาได้อีกซึ่งไม่เกินสองครั้งโดยแต่ละครั้งจะต้องไม่เกินหกสิบวันและให้บันทึกเหตุขัดข้องให้ปรากฏไว้ด้วยข้อ๘๓ คณะกรรมการสอบข้อเท็จจริงคณะกรรมการสอบสวนความผิดทางวินัย และคณะกรรมการพิจารณาอุทธรณ์อาจถูกคัดค้านการทำหน้าที่ในคณะกรรมการดังกล่าวได้ เมื่อมีกรณีใดกรณีหนึ่งดังต่อไปนี้(๑) รู้เห็นเหตุการณ์ในความผิดที่ถูกกล่าวหา หรือถูกสอบสวนหรือในการพิจารณาอุทธรณ์(๒) มีส่วนได้เสียในความผิดที่ถูกกล่าวหา หรือถูกสอบสวนหรือในการพิจารณาอุทธรณ์(๓) มีสาเหตุโกรธเคืองกับผู้ถูกกล่าวหา หรือผู้ถูกสอบสวนหรือผู้ยื่นอุทธรณ์(๔) เป็นผู้กล่าวหาในการกระทำผิดทางวินัย(๕) เป็นผู้บังคับบัญชาของผู้ถูกกล่าวหาในการกระทำผิดทางวินัยการคัดค้านการทำหน้าที่ของคณะกรรมการตามวรรคหนึ่งต้องกระทำเป็นหนังสือและแสดงเหตุแห่งการคัดค้านให้ชัดเจนภายในเจ็ดวันนับแต่ทราบรายชื่อคณะกรรมการที่จะดำเนินการสอบสวนหรือพิจารณาอุทธรณ์เมื่อประธานกรรมการสอบข้อเท็จจริงประธานกรรมการสอบสวนความผิดทางวินัย และประธานกรรมการพิจารณาอุทธรณ์ได้รับหนังสือคัดค้านการทำหน้าที่ ให้รายงานการคัดค้านต่อเลขาธิการ หรือคณะกรรมการซึ่งเป็นผู้แต่งตั้ง แล้วแต่กรณี เพื่อพิจารณาสั่งการหมวด ๑๕การร้องทุกข์ ข้อ๘๔เพื่อให้เกิดความเข้าใจและความสัมพันธ์อันดีระหว่างผู้บังคับบัญชากับผู้อยู่ใต้บังคับบัญชาเมื่อมีกรณีเป็นปัญหาขึ้นระหว่างกันควรจะได้ปรึกษาหรือทำความเข้าใจกันให้ผู้บังคับบัญชาให้โอกาสและรับฟังหรือสอบถามปัญหากับผู้อยู่ใต้บังคับบัญชา เมื่อผู้อยู่ใต้บังคับบัญชามีปัญหาความคับข้องใจอันเกิดจากผู้บังคับบัญชาใช้อำนาจหน้าที่ปฏิบัติต่อตนไม่ถูกต้องหรือไม่ปฏิบัติต่อตนให้ถูกต้องตามกฎหมาย หรือตามระเบียบนี้ถ้าผู้อยู่ใต้บังคับบัญชาไม่ประสงค์ที่จะปรึกษาหารือหรือปรึกษาหารือแล้วไม่ได้รับคำชี้แจง หรือได้รับคำชี้แจงไม่เป็นที่พอใจก็ให้ร้องทุกข์ตามข้อ๘๕ข้อ๘๕ การร้องทุกข์ให้ร้องทุกข์สำหรับตนเองเท่านั้น และจะมอบหมายให้ผู้อื่นร้องทุกข์แทนไม่ได้โดยให้ร้องทุกข์เป็นหนังสือภายในสามสิบวันนับแต่วันทราบเรื่องอันเป็นเหตุให้ร้องทุกข์ข้อ๘๖ หนังสือร้องทุกข์ต้องลงลายมือชื่อและตำแหน่งของผู้ร้องทุกข์และต้องประกอบด้วยสาระสำคัญที่แสดงข้อเท็จจริงและปัญหาของเรื่องให้เห็นว่าผู้บังคับบัญชาใช้อำนาจหน้าที่ปฏิบัติต่อตนไม่ถูกต้องหรือไม่ปฏิบัติต่อตนให้ถูกต้องตามกฎหมาย หรือตามระเบียบนี้อย่างใดและความประสงค์ของการร้องทุกข์ข้อ๘๗การร้องทุกข์ให้ยื่นหนังสือร้องทุกข์ต่อผู้บังคับบัญชาชั้นเหนือขึ้นไปตามลำดับ เว้นแต่การร้องทุกข์ที่เหตุเกิดจากเลขาธิการ ผู้บริหารระดับสูงและผู้บริหารอาวุโส ให้ร้องทุกข์ต่อคณะกรรมการ ทั้งนี้อาจแต่งตั้งคณะกรรมการพิจารณาเรื่องราวร้องทุกข์ก็ได้ข้อ๘๘ในการพิจารณาวินิจฉัยเรื่องร้องทุกข์ผู้ที่รับเรื่องร้องทุกข์หรือคณะกรรมการพิจารณาเรื่องราวร้องทุกข์จะต้องพิจารณาวินิจฉัยเรื่องร้องทุกข์ให้เสร็จสิ้นภายในสามสิบวันนับแต่วันที่ได้รับหนังสือร้องทุกข์ แต่ถ้ามีความจำเป็นไม่อาจพิจารณาให้แล้วเสร็จภายในเวลาดังกล่าวให้ขยายเวลาพิจารณาได้อีกไม่เกินสามสิบวันและให้บันทึกแสดงเหตุผลความจำเป็นที่ต้องขยายเวลาไว้ด้วยในการพิจารณาวินิจฉัยเรื่องร้องทุกข์ผู้ที่รับเรื่องร้องทุกข์หรือคณะกรรมการพิจารณาเรื่องราวร้องทุกข์มีอำนาจพิจารณาวินิจฉัยไม่รับเรื่องร้องทุกข์ยกคำร้องทุกข์หรือให้แก้ไขหรือยกเลิกคำสั่งและให้เยียวยาความเสียหายให้ผู้ร้องทุกข์หรือให้ดำเนินการอื่นใดเพื่อประโยชน์แห่งความยุติธรรมเมื่อผู้ที่รับเรื่องร้องทุกข์หรือคณะกรรมการพิจารณาเรื่องราวร้องทุกข์พิจารณาวินิจฉัยเรื่องร้องทุกข์นั้นแล้วเสร็จให้แจ้งผลการพิจารณาวินิจฉัยให้เลขาธิการพิจารณาสั่งการตามที่เห็นสมควรเว้นแต่การพิจารณาวินิจฉัยเรื่องร้องทุกข์ที่เหตุเกิดจากเลขาธิการผู้บริหารระดับสูง และผู้บริหารอาวุโสให้แจ้งผลการพิจารณาวินิจฉัยให้คณะกรรมการพิจารณาสั่งการตามที่เห็นสมควรโดยแจ้งให้ผู้ร้องทุกข์ทราบเป็นหนังสือพร้อมทั้งแจ้งให้ผู้บังคับบัญชาที่ถูกร้องเรียนทราบหรือดำเนินการให้เป็นไปตามคำสั่งโดยเร็วข้อ๘๙ความคุ้มครองผู้ร้องทุกข์และผู้เกี่ยวข้อง(๑) ข้อร้องทุกข์จะได้รับการพิจารณาด้วยความเป็นธรรม(๒) ผู้ร้องทุกข์จะไม่ถูกกลั่นแกล้ง ย้ายหน้าที่การงาน หรือลงโทษแต่อย่างใดเว้นแต่จะเป็นการร้องทุกข์ด้วยเจตนาไม่สุจริต(๓) พนักงานที่ให้การเป็นพยาน หรือให้ความร่วมมือในการสอบสวนจะได้รับความคุ้มครองโดยจะไม่ถูกกลั่นแกล้ง ย้ายหน้าที่การงาน หรือลงโทษเว้นแต่พนักงานที่ให้การด้วยอคติ ปรักปรำ ให้ร้าย เป็นเท็จ หรือไม่ให้ความร่วมมือในการสอบสวนหาความจริงหมวด ๑๖ลูกจ้าง ข้อ๙๐ สำนักงานอาจจ้างลูกจ้างตามข้อ ๘(๒) ได้ตามความเหมาะสมข้อ๙๑[๕] ให้นำความในหมวด ๒ หมวด ๓ หมวด ๔ หมวด ๕หมวด ๖ หมวด ๑๑ หมวด ๑๒ หมวด ๑๓ หมวด ๑๔ หมวด ๑๕มาใช้บังคับกับลูกจ้างตามหมวดนี้โดยอนุโลมข้อ๙๒ การกำหนดอัตราเงินเดือนค่าตอบแทนการทำงานล่วงเวลา การเลื่อนเงินเดือนประจำปี และค่าตอบแทนพิเศษประจำปีของลูกจ้างให้เป็นไปตามหลักเกณฑ์ที่เลขาธิการกำหนดโดยความเห็นชอบของคณะกรรมการข้อ๙๓[๖] สำนักงานพึงจัดให้มีสวัสดิการต่าง ๆแก่ลูกจ้าง ดังต่อไปนี้(๑)การจ่ายเงินสบทบกองทุนประกันสังคมสำนักงานจะอำนวยความสะดวกให้ลูกจ้างทุกรายได้ขึ้นทะเบียนเป็นผู้ประกันตนตามกฎหมายว่าด้วยการประกันสังคมโดยการนำส่งเงินสมทบและอัตราส่งเงินสมทบกองทุนประกันสังคมให้เป็นไปตามเกณฑ์ที่สำนักงานประกันสังคมประกาศเป็นคราวๆ ไป(๒)การจ่ายเงินสมทบกองทุนสำรองเลี้ยงชีพสำนักงานจะจดทะเบียนจัดตั้งกองทุนสำรองเลี้ยงชีพตามกฎหมายว่าด้วยกองทุนสำรองเลี้ยงชีพโดยให้สำนักงานจ่ายเงินสบทบเข้ากองทุนสำรองเลี้ยงชีพตามกรณี ดังต่อไปนี้(ก)ลูกจ้างที่มีการต่อสัญญาและมีอายุการปฏิบัติงานต่อเนื่องน้อยกว่าสามปี จ่ายในอัตราร้อยละห้าของอัตราเงินเดือน(ข)ลูกจ้างที่มีการต่อสัญญาและมีอายุการปฏิบัติงานต่อเนื่องตั้งแต่สามปีแต่ไม่เกินห้าปี จ่ายในอัตราร้อยละเจ็ดจุดห้าของอัตราเงินเดือน(ค)ลูกจ้างที่มีการต่อสัญญาและมีอายุการปฏิบัติงานต่อเนื่องตั้งแต่ห้าปีขึ้นไปจ่ายในอัตราร้อยละสิบของอัตราเงินเดือน(๓)การตรวจสุขภาพประจำปีสำนักงานจะจัดให้มีการตรวจสุขภาพของลูกจ้างเป็นประจำปีละหนึ่งครั้งรายละเอียดการตรวจ วัน เวลาและสถานที่ตรวจสุขภาพสำนักงานจะประกาศให้ทราบเป็นคราว ๆไป และให้รวมถึงการฉีดวัคซีนป้องกันโรคระบาด รายละเอียดการฉีดวัคซีนสำนักงานจะพิจารณาตามความจำเป็น(๔)การประกันชีวิตและอุบัติเหตุหมู่ สำนักงานจะเป็นผู้ออกเบี้ยประกันให้ลูกจ้างซึ่งลูกจ้างจะได้รับประโยชน์จากการประกันตามที่ระบุไว้ในกรมธรรม์ ทั้งนี้เงื่อนไขและวงเงินประกันตามที่เลขาธิการกำหนดโดยความเห็นชอบของคณะกรรมการ(๕)เงินช่วยค่าทำศพ ในกรณีที่ลูกจ้างเสียชีวิตสำนักงานจะจ่ายเงินช่วยค่าทำศพเป็นเงินห้าหมื่นบาทพร้อมพวงหรีดตามที่จ่ายจริงไม่เกินสองพันบาท(๖)สวัสดิการอื่นตามที่คณะกรรมการประกาศกำหนดอนึ่งในการดำเนินการเกี่ยวกับสวัสดิการให้แก่ลูกจ้างและครอบครัว ให้ถือว่าการดำเนินการดังกล่าวได้รับอนุมัติการจัดหาตามระเบียบคณะกรรมการกำกับกิจการพลังงานว่าด้วยการพัสดุแล้วบทเฉพาะกาล ข้อ๙๔ ข้าราชการ พนักงานและลูกจ้างของสำนักงานปลัดกระทรวงพลังงาน กรมเชื้อเพลิงธรรมชาติ กรมธุรกิจพลังงานกรมพัฒนาพลังงานทดแทนและอนุรักษ์พลังงาน และสำนักงานนโยบายและแผนพลังงานที่ได้รับบรรจุและแต่งตั้งเป็นพนักงานหรือลูกจ้างของสำนักงานไม่ต้องทดลองปฏิบัติงานตามที่กำหนดตามข้อ๑๖และให้สามารถนับระยะเวลาการปฏิบัติงานต่อเนื่องจากการปฏิบัติราชการเดิมเพื่อประโยชน์ในการลาพักผ่อนประจำปีและการสะสมวันลาหยุดพักผ่อนประจำปีของพนักงานหรือลูกจ้างตามข้อ๒๖ และข้อ ๒๗ประกาศ ณ วันที่ ๕มิถุนายน พ.ศ. ๒๕๕๑ดิเรก ลาวัณย์ศิริประธานกรรมการกำกับกิจการพลังงานบัญชีอัตราเงินเดือนพนักงานและลูกจ้างของสำนักงานคณะกรรมการกำกับกิจการพลังงาน[๗]ตำแหน่งอัตราเงินเดือน (บาท/เดือน)อัตราขั้นต่ำอัตราขั้นสูงก. กลุ่มงานบริหาร๑. ผู้บริหารระดับสูง๑.๑ รองเลขาธิการ๑๒๕,๐๐๐๒๒๐,๐๐๐๑.๒ ผู้ช่วยเลขาธิการ๑๐๐,๐๐๐๑๘๐,๐๐๐๒. ผู้บริหารระดับอาวุโส๒.๑ ผู้อำนวยการฝ่าย๘๐,๐๐๐๑๖๐,๐๐๐๓. ผู้บริหารระดับกลาง๓.๑ ผู้อำนวยการเขต และ ผู้อำนวยการส่วน๕๔,๐๐๐๑๒๐,๐๐๐ข. กลุ่มงานวิชาการ๑. ระดับทรงคุณวุฒิ๑.๑ ผู้ทรงคุณวุฒิพิเศษ๑๒๕,๐๐๐๒๒๐,๐๐๐๑.๒ ผู้ทรงคุณวุฒิ๑๐๐,๐๐๐๑๘๐,๐๐๐๒. ระดับเชี่ยวชาญ๒.๑ ผู้เชี่ยวชาญพิเศษ๘๐,๐๐๐๑๖๐,๐๐๐๓. ระดับผู้ชำนาญการ๓.๑ ผู้ชำนาญการพิเศษ๕๔,๐๐๐๑๒๐,๐๐๐ก. กลุ่มงานปฏิบัติงาน๑. ระดับปฏิบัติการ๑.๑ เจ้าหน้าที่วิชาการ๒๘,๐๐๐๘๐,๐๐๐๑.๒ เจ้าหน้าที่ทั่วไปและเจ้าหน้าที่เทคนิค๑๓,๐๐๐๖๐,๐๐๐ง. ลูกจ้าง๑. พนักงานช่วยอำนวยการ๗,๐๐๐๔๐,๐๐๐๒. พนักงานบริการ๗,๐๐๐๓๐,๐๐๐ระเบียบคณะกรรมการกำกับกิจการพลังงานว่าด้วยการบริหารงานบุคคลของสำนักงานคณะกรรมการกำกับกิจการพลังงาน (ฉบับที่ ๒)พ.ศ. ๒๕๕๓[๘]ปณตภร/ผู้จัดทำ๒๔ มิถุนายน ๒๕๕๖[๑] ราชกิจจานุเบกษา เล่ม ๑๒๕/ตอนพิเศษ ๑๐๘ ง/หน้า ๓๑/๒๗ มิถุนายน ๒๕๕๑[๒] ข้อ ๙ แก้ไขเพิ่มเติมโดยระเบียบคณะกรรมการกำกับกิจการพลังงาน ว่าด้วยการบริหารงานบุคคลของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๓[๓] ข้อ ๒๓ แก้ไขเพิ่มเติมโดยระเบียบคณะกรรมการกำกับกิจการพลังงาน ว่าด้วยการบริหารงานบุคคลของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๓[๔] ข้อ ๕๒ แก้ไขเพิ่มเติมโดยระเบียบคณะกรรมการกำกับกิจการพลังงาน ว่าด้วยการบริหารงานบุคคลของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๓[๕] ข้อ ๙๑ แก้ไขเพิ่มเติมโดยระเบียบคณะกรรมการกำกับกิจการพลังงาน ว่าด้วยการบริหารงานบุคคลของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๓[๖] ข้อ ๙๓ แก้ไขเพิ่มเติมโดยระเบียบคณะกรรมการกำกับกิจการพลังงาน ว่าด้วยการบริหารงานบุคคลของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๓[๗] บัญชีอัตราเงินเดือนพนักงานของสำนักงานคณะกรรมการกำกับกิจการพลังงานแก้ไขเพิ่มเติมเป็นบัญชีอัตราเงินเดือนพนักงานและลูกจ้างของสำนักงานคณะกรรมการกำกับกิจการพลังงานโดยระเบียบคณะกรรมการกำกับกิจการพลังงาน ว่าด้วยการบริหารงานบุคคลของสำนักงานคณะกรรมการกำกับกิจการพลังงาน(ฉบับที่ ๒) พ.ศ. ๒๕๕๓[๘] ราชกิจจานุเบกษา เล่ม ๑๒๗/ตอนพิเศษ ๑๕๐ ง/หน้า ๔/๒๘ ธันวาคม ๒๕๕๓